EkBass/fiwiki-20250220-pages-articles huggingface dataset:
Nyangana

Nyangana on kylä Ndiyonan vaalipiirissä Itäisellä Kavangolla Namibiassa. Se sijaitsee n. 100 km itään Runnulta, ja siellä asuu lähinnä gcirikujen heimon alueella. ==Historiaa== Kylä on saanut nimensä gcirikujen kuninkaan Nyanganan mukaan. Lähetysaseman sinne perustivat vuonna 1910 saksalaiset lähetyssaarnaajat Oblati Mariae Immaculatae –järjestöstä sen jälkeen, kun heidän oli ollut pakko lähteä Andarasta vuonna 1908. Siellä oli tapahtunut vahingonlaukaus, ja kuningas Libebe oli muuttunut vihamieliseksi. Nyanganan perusti pater Joseph Gotthardt katolisten seitsemännellä lähetysretkikunnalla Kavangolle. Kuusi aiempaa retkikuntaa olivat olleet epäonnisia. Nyangana kuitenkin muodostui katolisen lähetystyön sillanpääasemaksi Kavangolla. Andarankin lähetysasema päästiin perustamaan uudelleen vuonna 1913. Gotthardtista tuli sittemmin Lounais-Afrikan arkkipiispa. == Nyangana nykyään == Nyanganassa toimii yhteiskoulu ja yksityinen roomalaiskatolinen sairaala. Sairaala on perustettu vuonna 1936, ja sen sanotaan olleen tuolloin Kavangon ensimmäinen sairaala. Sen perustivat Saksan Tutzingista tulleet benediktiinisisaret. Kylässä on retkeilymaja ja nuorisokeskus. Maisemaa hallitsevat akaasiapuut. ==Lähteet== Luokka:Namibian maantiede Luokka:Katoliset lähetysasemat Kavangolla
Bill Hader

William ”Bill” Hader (s. 7. kesäkuuta 1978 Tulsa, Oklahoma) on yhdysvaltalainen näyttelijä, koomikko, tuottaja ja käsikirjoittaja. Hader nousi julkisuuteen Saturday Night Live -televisio-ohjelman kautta, jonka näyttelijäkaartiin hän kuului vuosina 2005–2013.http://splitsider.com/2014/01/saturday-nights-children-bill- hader-2005-2013/ Viitattu 15.5.2015. Muita Haderin tunnettuja rooleja ovat muun muassa äänirooli animaatioelokuvassa Poutapilviä ja lihapullakuuroja sekä sivuosa komediassa Superbad. Hader on ollut ehdolla Emmy-palkintoon näyttelijänä kahdesti Saturday Night Liven suorituksistaan, ja tuottajana kolmesti South Park -animaatiosarjan kautta, voittaen vuonna 2009. Hader näyttelee myös Richie Tozieria vuoden 2019 kauhuelokuvassa Se: Toinen luku sekä toimii ääninäyttelijänä Angry Birds -elokuvassa ja sen jatko-osassa possukuningas Leonardin äänenä. == Lähteet == Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Pieni villihanhipagodi

Pieni villihanhipagodi (, pinyin: Xiǎo Yàntǎ) on toinen merkittävimmistä Xi’anin kaupungissa, Kiinassa, sijaitsevista pagodista. Pagodi sijaitsee Jianfu-temppelissä parin kilometrin päässä Isosta villihanhipagodista luoteeseen, ja se tunnetaan aamutuulessa helisevistä temppelikelloistaan. Jianfu-temppeli rakennettiin Tang-dynastian aikana vuonna 684 keisari Gaozongin kuoleman satavuotisjuhlan kunniaksi. Pieni villihanhipagodi rakennettiin vuosina 707–709. Se rakennettiin alun perin 45 metriä korkeaksi ja 15-kerroksiseksi, mutta vuoden 1556 Shaanxin maanjäristys vaurioitti tornia siten, että kaksi kerrosta sortui ja pagodin korkeus putosi 43 metriin. Vuonna 2014 Pieni villihanhipagodi pääsi Unescon maailmanperintökohteeksi osana silkkitietä. ==Kuvia pagodista== File:Xi'anwildgoosepagoda2.JPG File:Small Goose Pagoda 小雁塔 (6146821898).jpg ==Lähteet== ==Aiheesta muualla== Luokka:Xi’an Luokka:Kiinan buddhalaiset temppelit Luokka:Unescon maailmanperintökohteet Kiinassa
Kinokopla

Kinokopla on turkulainen elokuvakerho. Se perustettiin vuonna 1965 Turun yliopiston ylioppilaskunnan harrastekerhoksi. Vuonna 1985 Kinokopla liitettiin ylioppilaskunnan elokuvatoimikunnaksi.Laulu tulipunaisesta Kinokoplasta – elokuvakerhon 50 vuotta (2015) Kinokoplan tarkoitus on välittää audiovisuaalista kulttuuria, edistää alan tuntemusta ja audiovisuaalisen kulttuurin yhteiskunnallisen merkityksen ymmärtämistä. Toiminnan tarkoituksena on myös antaa lisäilmettä ja vaihtoehtoja yleiseen turkulaiseen kulttuuritarjontaan.Turun yliopiston ylioppilaskunnan elokuvatoimikunnan ohjesääntö Vuonna 2015 Kinokopla täyttää 50 vuotta.http://www.aamuset.fi/naista-puhutaan/viihde/kinokopla-juhlii- palkintoehdokkaiden-kevatsarjalla == Historia == Kinokoplan perustivat vuonna 1965 Olli Tuomola ja Markku Pellinen. Kinokopla esitti elokuvia ensimmäiset vuodet Bio Bostonissa Humalistonkatu 8:ssa, kunnes näytökset siirrettiin vuoden 1974 syksyllä elokuvateatteri Casinoon. Vuodesta 1978 vuoteen 2012 elokuvia esitettiin elokuvateatteri Dominossa, kunnes Kinokopla siirtyi Logomon MOVE2-saliin. Samassa tilassa elokuvia esittävät myös Turun elokuvakerho ja Kansallinen audiovisuaalinen instituutti. Kinokoplan toiminnassa ovat olleet mukana monet suomalaiset elokuvatoimijat, kuten Tapani Maskula, Matti Ijäs, Veijo Hietala ja Risto Hyppönen. == Kirjallisuutta == * Laulu Tulipunaisesta Kinokoplasta – Elokuvakerhon 50 vuotta (2015). Julkaisija: Turun yliopiston ylioppilaskunnan elokuvatoimikunta Kinokopla. Toim. Janne Salakka, Pihla Hänninen, Anni Leppänen, Tuomas Lieskivi, Karoliina Rajala, Ville Sirkiä. * Pajasta Palatsiin. Turun elokuvaelämän historia. Toim. Ari Honka-Hallila, Helena Honka-Hallila, Hanna Kangasniemi, Hannu Salmi. Lähikuva-yhdistys, Turun elokuvakerho, Varsinais-Suomen elokuvakeskus ry 1997. == Lähteet == == Aiheesta muualla == * Kinokopla * Kinokopla Facebookissa Luokka:Suomalaiset elokuva-alan järjestöt Luokka:Turun kulttuuri Luokka:Turkulaiset järjestöt
Vauvoja

”Vauvoja” on suomalaisartisti Kasmirin kappale, joka julkaistiin singlenä 15. toukokuuta 2015. Kappaleella on mukana myös SAARA. Kappaleen ovat säveltäneet Kasmirin ja SAARAn lisäksi Hank Solo, Jonas W. Karlsson sekä Mikko Kuoppala ja sen sanoituksesta vastaavat Kasmir, Saara ja Mikko Kuoppala. Kappale on sävelletty ja nauhoitettu Los Angelesissa. Kappale Kesäkumi-kampanjan vuoden 2015 tunnuskappale. Kappale on kampanjan 20. kesäkumikappale. Kappale poikkeaa teemaltaan aiempien vuosien kesäkumikappaleista, sillä ne ovat aiemmin liittyneet muun muassa irtosuhteisiin. ”Vauvoja”-kappale puolestaan kertoo rakkaudesta, lasten hankinnasta sekä vakavasta parisuhteesta. Kappaleen musiikkivideo julkaistiin samanaikaisesti singlen kanssa 15. toukokuuta 2015. Videolla perinteiset sukupuoliroolit on käännetty toisin päin ja SAARA nähdään videolla menestyvänä ”business-naisena” sekä pelipaitaan sonnustautuneena sohvaperunana. Kasmir puolestaan siivoaa kotia ja tarjoilee kotonaan drinkkejä ystävilleen. Videota on katsottu YouTube-palvelussa yli 4 miljoonaa kertaa. ”Vauvoja”-kappaleesta julkaistiin 2. syyskuuta 2015 akustinen versio. Versiosta julkaistiin musiikkivideo 7. syyskuuta 2015, joka kuvattiin Helsingin taiteiden yössä. == Kappaleet == ;Perusversio # ;Akustinen versio # == Menestys == Elokuussa 2015 kappaleella myönnettiin aiemmin lähinnä elintarvikkeille annettu Sydänmerkki. Samaan aikaan kappale saavutti myös singlen platinalevyn, sillä sitä on kuunnelty Spotifyssa yli 4 miljoonaa kertaa. Kappale nousi kesällä 2015 viideksi peräkkäiseksi viikoksi Suomen soitetuimmaksi radiokappaleeksi. YleX:n musiikkipäällikkön Peppi Puljujärven mukaan kappale nousi ensimmäisenä kesäkumikappaleena myös muiden radiokanavien soittolistoille, kun aiemmin kesäkumikappaleet ovat soineet lähinnä Ylen radiokanavilla. Mikko Kuoppala itse oli tyytymätön lopputuotokseen. Hän kirjoitti vuonna 2020: ”Kehikkona oli tehdä joku ehkäisymyönteinen kudelma ilman valistusmentaliteettia, mutta lopputulos sisälsi kaikenlaista poukkoilua. En ilmeisesti oikein osaa tehdä musaa kuin omalla tavallani.”Haimelin 2020, s. 103. === Listasijoitukset === Lista Paras sijoitus Suomen virallinen singlelista 2 Suomen virallinen latauslista 1 Radiolista 1 == Lähteet == * === Viitteet === Luokka:Vuoden 2015 kappaleet Luokka:Kasmirin kappaleet Luokka:Kesäkumikappaleet
Rakkauden vahvistama

Rakkauden vahvistama on heinäkuussa 2004 ilmestynyt Yön single, jonka molemmat kappaleet ovat samaan aikaan ensi-iltaan tulleesta elokuvasta Vares – yksityisetsivä. Nimikappaleesta kuullaan singlellä lyhyempi versio, kokopitkä puolestaan on soundtrackillä Musiikkia elokuvasta Vares. Uudelleenmiksattuna se on mukana yhtyeen helmikuussa 2005 julkaistulla albumilla Kuolematon. Singlen toinen kappale Tulta pelkäsin on myöhemmin julkaistu myös vuoden 2006 kokoelmalla Yön valoisa puoli. Single nousi Suomen viralliselle listalle kolmentoista viikon ajaksi ja oli korkeimmillaan sijalla kaksi.Yö: Rakkauden vahvistama Musiikkituottajat. Viitattu 15.5.2015. == Muusikot == ;Yö *Olli Lindholm – laulu *Daffy Terävä – kitara *Jukka Lewis – basso, taustalaulu *Antti Mäkinen – rummut *Mikko Kangasjärvi – kosketinsoittimet ;Vierailijat *Laura Jaatinen – viulu (1) *Pike Kontkanen – viulu (1) *Eeva Kontu – saksofoni (2) *Jari Latomaa – kitara, kosketinsoittimet, taustalaulu (1) == Kappaleet == # # == Lähteet == *Yö: Rakkauden vahvistama Finnmusic. *RAKKAUDEN VAHVISTAMA Likaiset Legendat. ===Viitteet=== Luokka:Yön kappaleet Luokka:Vuoden 2004 kappaleet
A (täsmennyssivu)

A voi tarkoittaa seuraavia: * A, latinalaisen ja kyrillisen kirjaimiston ensimmäinen kirjain, jota käytetään myös monen asian lyhenteenä tai tunnuksena * A, brittiläinen rockyhtye * A, Jethro Tull -yhtyeen albumi * A, Andy Scott’s Sweetin albumi * A-vitamiini, eräs vitamiineista * A, eräs veriryhmistä * A, C-duuriasteikon kuudes sävel ==Lähteet==
Kursori (yliopisto)

Kursori oli entisaikaan eurooppalaisissa yliopistoissa virkamies, jonka tehtävänä oli avustaa yliopiston rehtoria professorien valvonnassa. Virkanimike oli käytössä ainakin Uppsalan yliopistossa ja Helsingin yliopistossa. Kursorit raportoivat rehtorille, jos professorit laiminlöivät luentojen pitämiseen, ja he keräsivät ylioppilailta lukukausimaksut, asettivat väitöskirjat näytteille ilmoitustauluille sekä kantoivat hopeavaltikoita akateemisissa juhlissa. Nykyisin myös kursorien virat ovat muuttuneet tavallisiksi vahtimestarien viroiksi. Vuonna 1996 Helsingin yliopistossa oli kaksi kursoria ja kuusi pedelliä.Mikä on pedelli? Mikä on kursori? Yliopistolainen 5/1996 ==Katso myös== *Pedelli ==Lähteet== Luokka:Yliopiston virat
I (täsmennyssivu)

I voi viitata esimerkiksi seuraaviin: * I, latinalaisen kirjaimiston yhdeksäs kirjain, jota käytetään myös monen asian lyhenteenä tai tunnuksena * I, norjalainen metalliyhtye * I, Atomirotan albumi * I, Meshuggahin EP-levy * I, Maanalaisen armeijan albumi
Pettävällä jäällä

Pettävällä jäällä on tammikuussa 2005 ilmestynyt Yön single, jonka nimikappale on helmikuussa julkaistulta albumilta Kuolematon. Siitä on mukana kaksi versiota, jolla toisella Olli Lindholmin kanssa duetoi Annika Eklund. Kappale Sydämeni eksyi eteisees on myöhemmin julkaistu vuoden 2006 kokoelmalla Yön valoisa puoli. Single nousi Suomen viralliselle listalle kuuden viikon ajaksi ja oli ensimmäisellä viikolla listan kärkisijalla.Yö: Pettävällä jäällä Musiikkituottajat. Viitattu 15.5.2015. Kyseessä oli Yön kaikkien aikojen ensimmäinen listaykköseksi noussut single. Kappaleen on sanoittanut ja säveltänyt Juha Tapio. Myöhemmin Tapio esitti kappaleen itsekin, ja hänen oma versionsa levytettiin vuonna 2009 kokoelma-albumille Suurenmoinen kokoelma 1999–2009. Pettävällä jäällä -kappaleen on levyttänyt myös Suvi Teräsniska Yö- tribuuttialbumilleen Hän tanssi kanssa enkeleiden. == Muusikot == ;Yö *Olli Lindholm – laulu *Daffy Terävä – kitara *Jukka Lewis – basso, taustalaulu *Antti Mäkinen – rummut *Mikko Kangasjärvi – kosketinsoittimet, haitari ;Vierailijat *Annika Eklund – laulu (1) *Laura Jaatinen – viulu (1, 2) *Aliina Järvelä – viulu (1, 2) *Pike Kontkanen – viulu (1, 2) *Jari Latomaa – kitara, kosketinsoittimet, taustalaulu == Kappaleet == # # # == Lähteet == *Yö: Pettävällä jäällä Finnmusic. *PETTÄVÄLLÄ JÄÄLLÄ Likaiset Legendat. ===Viitteet=== Luokka:Yön kappaleet Luokka:Vuoden 2005 kappaleet
L (täsmennyssivu)

L voi viitata esimerkiksi seuraaviin: * L, latinalaisen kirjaimiston 12. kirjain, jota käytetään myös monen asian lyhenteenä tai tunnuksena * L, Juice Leskisen albumi * L, Godleyn & Cremen albumi * L, Erlend Loen romaani * L, Death Note -manga- ja -animehahmo * L, oikealta nimeltään Kim Myungsoo, korealainen laulaja Infinite-yhtyeessä *L, neuvostoliittolainen höyryveturi.
LiveTulokset.com

LiveTulokset.com on FlashScoren kehittämä urheilutulospalvelu, josta näkee 28 urheilulajin ja yli 5 000 eri urheilusarjan tuloksia suomen kielellä. LiveTulosten mobiilisovellus julkaistiin 16. joulukuuta 2013 ja se on saatavilla Androidille ja iOSille.https://sensortower.com/ios/fi/flashscore/app/livetulokset-dot- com/767384328 LiveTuloksissa on mahdollista lisätä tiettyjä urheilulajeja, liigoja tai otteluita omiin suosikkeihinsa, jolloin kyseiset tapahtumat näkee kunkin lajin etusivulla. LiveTulosten jalkapallo-osuudessa on myös livekommentointi joihinkin suurten sarjojen otteluihin. LiveTulokset näyttää myös tilastoja seitsemästä eri urheilulajista.https://play.google.com/store/apps/details?id=eu.livesport.LiveTulokset_com&hl;=fi Pelkästään eri jalkapallokilpailuita sovelluksessa on yli tuhat. Mobiilisovelluksen lisäksi LiveTuloksilla on oma internet-sivusto, josta näkee myös samojen urheilulajien tulokset kuin mobiilisovelluksestakin.http://www.livetulokset.com/ == Lähteet == Luokka:Suomalaiset urheilusivustot Luokka:IOS-sovellukset Luokka:Android- sovellukset Luokka:Vuoden 2013 ohjelmistot
Yksi askel liikaa

Yksi askel liikaa on kesäkuussa 2005 ilmestynyt Yön single, jonka nimikappale on aikaisemmin helmikuussa julkaistulta albumilta Kuolematon. Singlen toinen kappale Ääni sisälläni on myöhemmin julkaistu vuoden 2006 kokoelmalla Yön valoisa puoli. Single nousi Suomen viralliselle listalle suoraan ykköseksi ja pysyi listalla kolmen viikon ajan.Yö: Yksi askel liikaa Musiikkituottajat. Viitattu 15.5.2015. == Muusikot == ;Yö *Olli Lindholm – laulu *Daffy Terävä – kitara *Jukka Lewis – basso *Antti Mäkinen – rummut *Mikko Kangasjärvi – kosketinsoittimet ;Vierailijat *Jari Latomaa – kitara, kosketinsoittimet, taustalaulu == Kappaleet == # # == Lähteet == *Yö: Yksi askel liikaa Finnmusic. ===Viitteet=== Luokka:Yön kappaleet Luokka:Vuoden 2005 kappaleet
Daniel Pietta

Daniel Pietta (s. 9. joulukuuta 1986 Krefeld) on saksalainen jääkiekkoilija, joka edustaa DEL-liigassa pelaavaa Krefeld Pinguinea. Pelipaikaltaan vasemmalta laukova, 184 senttimetriä pitkä ja 92 kilogrammaa painava Pietta on hyökkääjä. Hän kuuluu myös Saksan jääkiekkomaajoukkueeseen. == Ura == === Seurajoukkueura === NHL-varaukseton Pietta on edustanut koko uransa, kaudesta 2003–2004 lähtien, Saksan DEL-liigan Krefeld Pinguinea. Parhaalla kaudellaan, kaudella 2014–2015, Pietta teki 52 pelissä tehot 17+42=59. Kaudella 2014–2015 Pietta pelasi Krefeldin paidassa myös jääkiekon mestareiden liigassa viisi ottelua tehden tehot 1+3=4. === Maajoukkueura === Pietta pelasi ensimmäistä kertaa Saksan jääkiekkomaajoukkueen paidassa MM-kisoissa vuonna 2012. Maajoukkueessa hän oli debytoinut jo edellisenä vuonna. Pietta on kuulunut Saksan joukkueeseen myös vuosien 2013, 2014 ja 2015 MM-kilpailuissa. Hän on tehnyt niissä yhteensä tehot 1+1=2, jotka syntyivät kokonaisuudessaan vuoden 2015 kisoissa. == Lähteet == Luokka:Saksalaiset jääkiekkoilijat Luokka:Vuonna 1986 syntyneet Luokka:Elävät henkilöt
Tie sydämeeni

Tie sydämeeni on syyskuussa 2005 ilmestynyt Yön single, jonka nimikappale on neljäs singlelohkaisu aikaisemmin helmikuussa julkaistulta albumilta Kuolematon. Se nousi Suomen viralliselle listalle suoraan ykköseksi ja pysyi listalla viiden viikon ajan.Yö: Tie sydämeeni Musiikkituottajat. Viitattu 15.5.2015. Singlen toinen kappale Ducadam on versio chileläisestä 1970-luvun vallankumouslaulusta El pueblo unido jamás será vencido, jonka alun perin esitti paikalliseen nueva canción -laululiikkeeseen kuulunut Quilapayún. Sen teksti on kuitenkin täysin Jussi Hakulisen oma ja kertoo romanialaisesta jalkapallomaalivahdista Helmut Duckadamista.Lindholm, Olli ja Rantanen, Ilpo: Yhden Yön tarina, s. 286–287, 277. WSOY 2007. ISBN 978-951-0-32853-8. Kappale on myöhemmin julkaistu Kuolematon-albumin platinapainoksen bonuksena. == Arvioita == *Findance: == Muusikot == ;Yö *Olli Lindholm – laulu *Daffy Terävä – kitara *Jukka Lewis – basso, taustalaulu *Antti Mäkinen – rummut *Mikko Kangasjärvi – kosketinsoittimet ;Vierailijat *Jussi Hakulinen – laulu (2), taustalaulu (1) *Eeva Kontu – huilu (1) *Jari Latomaa – kitara, kosketinsoittimet, taustalaulu == Kappaleet == # # == Lähteet == *Yö: Tie sydämeeni Finnmusic. ===Viitteet=== Luokka:Yön kappaleet Luokka:Vuoden 2005 kappaleet
Giancarlo González

Giancarlo González Castro (s. 8. helmikuuta 1988 Desamparados, San José) on costaricalainen jalkapalloilija, joka edustaa Serie A:ssa pelaavaa US Palermoa. Oikeajalkainen González on pelipaikaltaan keskuspuolustaja.http://www.transfermarkt.co.uk/giancarlo- gonzalez/profil/spieler/111893 Hän kuuluu myös Costa Rican jalkapallomaajoukkueeseen. == Ura == === Seurajoukkueura === González aloitti uransa kotimaansa pääsarjan Alajuelensessa, jota hän edusti vuodet 2007–2012 voittaen liigamestaruuden kahdesti, kausilla 2010–2011 ja 2011-2012. Otteluita Alajuelensessa kertyi 97 ja maaleja kuusi. Heinäkuussa 2012 González siirtyi Norjan Tippeligaenin Vålerenga Fotballiin, jota hän edusti kahden kauden ajan pelaten 37 ottelua, joissa syntyi kaksi maalia. Helmikuussa 2014 González siirtyi Yhdysvaltain Major League Soccerin Columbus Crewiin, jossa hän pelasi kevätpuoliskon aikana 17 ottelua onnistuen kerran maalinteossa. Elokuussa 2014 González siirtyi Italian Serie A:n nousijaseuraan US Palermoon. Hän debytoi seuran paidassa vielä samassa kuussa AC Cesenaa vastaan onnistuen heti maalinteossa.http://www.transfermarkt.co.uk/giancarlo- gonzalez/leistungsdatenverein/spieler/111893 === Maajoukkueura === González edusti Costa Rican alle 20-vuotiaita vuoden 2007 MM-kilpailuissa Kanadassa, jossa hän pelasi ainoaksi jääneet kaksi nuorten maaotteluaan.http://www.fifa.com/worldfootball/statisticsandrecords/players/player=268821/index.html Costa Rican jalkapallomaajoukkueessa González debytoi kesäkuussa 2010 ystävyysottelussa Slovakiaa vastaan.http://www.national-football- teams.com/player/38602/Giancarlo_Gonzalez.html Avausmaali syntyi toukokuussa 2012 niin ikään ystävyysottelussa Guatemalan verkkoon. González kuului joukkueeseen myös vuoden 2014 MM-kilpailuissa, jossa hän pelasi Costa Rican kaikissa viidessä ottelussa, kun joukkue eteni sensaatiomaisesti puolivälieriin. Hän kuului myös BBC:n kisojen joukkueeseen. == Lähteet == Luokka:Costaricalaiset jalkapalloilijat Luokka:Vuonna 1988 syntyneet Luokka:Elävät henkilöt
Roni Peiponen

Roni Peiponen (9. huhtikuuta 1997 Kuopio – 2022) oli suomalainen jalkapalloilija. Pelipaikaltaan hän oli oikea laitapuolustaja. Peiponen oli Malminkartanon Pedon ja Helsingin Jalkapalloklubin kasvatti. Kaudella 2014 hän pelasi HJK:n reservijoukkueen Klubi 04:n paidassa neljä ottelua Kakkosessa. Keväällä 2015 Peiponen pelasi HJK:n edustusjoukkueessa Liigacupia ja Suomen cupia. Veikkausliigassa hän debytoi toukokuussa 2015 IFK Mariehamnia vastaan pelaten täydet minuutit. Marraskuussa 2015 hän teki kolmen ja puolen vuoden sopimuksen Molde FK:n kanssa. Kaudella 2016 hän palasi HJK:hon ensin lainasopimuksella ja kaudesta 2017 lähtien sopimuspelaajana. Peiponen ilmoitti kesällä 2020 lopettavansa uransa. Hän kertoi avoimesti masennuksestaan, joka oli päätöksen taustalla. Peiponen edusti urallaan Suomea useissa eri nuorisomaajoukkueissa. Helsingin Sanomat uutisoi 1. joulukuuta 2022 Roni Peiposen kuolleen 25-vuotiaana. ==Lähteet== Luokka:Suomalaiset jalkapalloilijat Luokka:Vuonna 1997 syntyneet Luokka:Vuonna 2022 kuolleet
David López Silva

David López Silva (s. 9. lokakuuta 1989 Barcelona) on espanjalainen jalkapalloilija, joka edustaa Espanjan Primera Divisiónissa pelaavaa Gironaa. Oikeajalkainen López on pelipaikaltaan puolustava keskikenttäpelaaja.http://www.transfermarkt.co.uk/david- lopez/profil/spieler/129444 == Ura == === Seurajoukkueura === López aloitti uransa Espanyolissa, jonka kakkosjoukkueessa hän pelasi vuosina 2008–2011 54 ottelua. Vuosina 2009–2010 hän kävi lainalla Segunda División B:n Terrassa FC:ssä. Espanyolin edustusjoukkueessa Primera Divisiónissa López debytoi syyskuussa 2010 CA Osasunaa vastaan.http://www.transfermarkt.co.uk/david- lopez/leistungsdatenverein/spieler/129444 Avausmaalinsa seurassa hän teki elokuussa 2013 Valencia CF:n verkkoon. Vuosina 2011–2012 hän oli lainalla Segunda División B:n CD Leganésissa ja vuosina 2012–2013 Segunda Divisiónin SD Huescassa. Elokuussa 2014 López siirtyi Italian Serie A:n SSC Napoliin. Debyytti seuran paidassa tapahtui syyskuussa 2014 Udinesea vastaan. Hän voitti seuran kanssa joulukuussa 2014 Italian supercupin Juventuksen kaaduttua Qatarissa pelatussa finaalissa rangaistuspotkuilla. López debytoi kaudella 2014–2015 myös Eurooppa-liigassa, jossa hän teki yhdeksässä pelaamassaan ottelussa yhden maalin, tappiollisen välieräsarjan avausottelussa Dnipro Dnipropetrovskia vastaan. === Maajoukkueura === Barcelonassa, Kataloniassa syntynyt López teki debyyttinsä Katalonian jalkapallomaajoukkueessa vuonna 2013. Hän voi kuitenkin edustaa maajoukkuetasolla myös Espanjaa, sillä Katalonian maajoukkue ei kuulu FIFAan. == Lähteet == Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Purppura (albumi)

__NOTOC__ Purppura on SIG:n marraskuussa 1985 julkaisema studioalbumi. Sen tuottajina toimivat T. T. Oksala ja Atte Blom, ja äänitys tehtiin Finnvox Studiossa. Albumin tunnetuimmat kappaleet ovat "Hyvää syntymäpäivää", "Leijailen" ja "Purppura". "Sateenkaari" on TV-elokuvasta Baby Love. Albumi nousi Suomen viralliselle listalle marraskuussa 1985. Se kipusi sijalle 20, ja pysyi listalla yhteensä 15 viikkoa. Toisen tiedon mukaan huippusijoitus olisi ollut vain 22. == Kappaleet == # # # # # # # # # # # === CD:n bonuskappaleet === # * # == Kokoonpano == === Yhtye === * Matti Inkinen – laulu * Rauno Linja-aho – kitara * Ari Hemmilä – bassokitara * Jukka Merisaari – rummut * Juha Oksanen – kosketinsoitin === Tuotanto === * Atte Blom – tuottaja * T. T. Oksala – tuottaja * Nina Mansikka – kansikuva * Svante Forsbäck – masteroija * Riitta Sourander – valokuvat == Lähteet == * == Aiheesta muualla == * Purppura discogs.com -sivustolla * Purppura finnmusic.net -sivustolla Luokka:SIG:n albumit Luokka:Vuoden 1985 albumit Luokka:T. T. Oksalan tuottamat albumit Luokka:Atte Blomin tuottamat albumit
Inga Brogren

Inga Lindqvist, o. s. Jaatinen, kirjailijanimi Inga Brogren (15. toukokuuta 1915 Kouvola – 2. heinäkuuta 2001) oli suomalainen ruotsin kielellä kirjoittanut kirjailija. Lindqvistin vanhemmat olivat Kokkolan kaupunginjohtaja Jarl Emerik Jaatinen ja Fanny Nyberg. Hän oli naimisissa vuodesta 1942 varatuomari Kurt Lindqvistin kanssa. Lindvist valmistui filosofian maisteriksi 1940. Hän toimi Erino Oy:n toimitusjohtajana. Erino Oy oli 1932 perustettu vesi- ja sähkömittarien, kemikalioiden sekä kutomateollisuudessa käytettyjen raaka-aineiden ja tarvikkeiden agentuuriliike joka kuului Einar Ahlströmin perustamaan Oy E. Ahlström & Co Ab:n-yritysryhmään. Svenskt författarlexikon 2. 1941-1950 (Projekt Runeberg)Kirjasampo.fi : Inga BrogrenPörssitieto G. Kock : Erino Oy Lindqvistin salanimellä Inga Brogren kirjoittama romaani Approbatur kertoi 1930-luvun lopun opiskelijaelämästä Helsingissä.Kaisa Kyläkosken Sukututkijan loppuvuosi-blogi 9.9.2013 : 30-luvun keltanokkien elämää == Teoksia == * Approbatur : roman. Söderström, Borgå 1945, ilmestyi Arvi Nuormaan suomentamana nimellä Matkalla maisteriksi : romaani. Aura, Turku 1947 == Lähteet == Luokka:Suomenruotsalaiset kirjailijat Luokka:Vuonna 1915 syntyneet Luokka:Vuonna 2001 kuolleet
Satukirjan sankari

Satukirjan sankari on toukokuussa 2007 ilmestynyt Yön single, jonka nimikappale on myöhemmin elokuussa julkaistulta albumilta Valtakunta. Siitä on myöhemmin tullut suosittu häävalssi.Häävalsseja Häämusiikki.fi. Viitattu 15.5.2015. Toinen kappale Aika on alun perin tehty Olli Lindholmin Yhden yön tarina -äänikirjaa varten. Single nousi Suomen viralliselle listalle suoraan ykköseksi ja pysyi listalla viiden viikon ajan. Kyseessä oli neljäs peräkkäinen Yön single, joka nousi listan kärkisijalle heti ilmestyttyään.Yö: Satukirjan sankari Musiikkituottajat. Viitattu 15.5.2015. == Kappaleet == # # == Muusikot == * Olli Lindholm – laulu * Daffy Terävä – kitara, syntetisaattori * Jukka Lewis – basso * Ari Toikka – rummut * Mikko Kangasjärvi – kosketinsoittimet, haitari == Lähteet == *Yö: Satukirjan sankari Finnmusic. ===Viitteet=== Luokka:Yön kappaleet Luokka:Vuoden 2007 kappaleet
GAGLE

GAGLE (, gaguru) on japanin Miyagin prefektuurin pääkaupungista Sendaista lähtöisin oleva vuonna 1996 perustettu kolmijäseninen - hip hop -yhtye. Yhtye teki debyyttinsä vuonna 1996 julkaistulla albumillaan ”BUST THE FACTS.” Hip hop trion perustivat Hunger, DJ MITSU THE BEATS ja DJ Mu-R. == Aiheesta muualla == * Luokka:Japanilaiset hip hop -yhtyeet
Oi Herra, jos mä matkamies maan

Oi Herra, jos mä matkamies maan on virsi, jonka on sanoittanut Wilhelmi Malmivaara vuonna 1903. Se otettiin virsikirjaan 1938. Virren kaksi versiota ovat säveltäneet Mikael Nyberg 1920 ja Erik August Hagfors 1874. Tätä virttä käytetään usein hautajaisissa. Virsi kuuluu myös Siionin virsiin. Malmivaara kirjoitti tekstin toimiessaan pohjoispohjalaisen Paavolan seurakunnan kirkkoherrana. Teksti syntyi, kun paikkakunnalla raivonnut lavantautiepidemia oli vienyt hänen perheestään lyhyessä ajassa kolme jäsentä, äidin ja kaksi tytärtä. Se syntyi murheen murtaman ja yksinäisen miehen virtenä Erik August Hagforsin sävelmään "Minne käy tuulen ilmassa tie". Malmivaara oli mieltynyt lauluun ja toivoi sen päätyvän myös hengelliseen käyttöön. Kun virsi 1920-luvun alussa liitettiin kokoelmaan Hengellisiä lauluja ja virsiä, Mikael Nyberg sepitti siihen uuden sävelmän.Tauno Väinölä: Virsikirjamme virret, s. 647–648. Helsinki: Kirjapaja, 2008. ISBN 978-951-607-611-2. == Kurja matkamies maan == Tuomari Nurmio teki 1979 virrestä pahennustakin aiheuttaneen mukaelman Kurja matkamies maan, joka julkaistiin hänen ensimmäisen singlensä a-puolena. B-puolella oli suuren menestyksen saanut kappale Valo yössä. Nurmio oli muuttanut virren sanoja jonkin verran. Sanat “Mua auta, Herra, mä toivon vaan” olivat nyt muodossa “Ai jumalauta, mä toivon vaan”, ja Herran sijaan laulettiin rouvasta. Kun Kurja matkamies maan esitettiin Yleisradion tauottomassa Kevyesti keskellä päivää -äänilevykonsertissa, Yleisradion puhelinkeskus tukkeutui kuuntelijoiden vihaisista soitoista. Kappaletta käsiteltiin radion ohjelmaneuvostossa, kun eräs keskustalainen pastori oli sitä vaatinut. Yleisradio päätti, ettei levyä soiteta juontamattomissa ohjelmissa. Kun Heikki Harma (Hector) hieman myöhemmin haastatteli Nurmiota ohjelmassaan Pop eilen – tänään ja soitti ohjelman päätteeksi suuttumusta herättäneen levyn, minkäänlaista reaktiota ei syntynyt, vaikka ohjelma lähetettiin pääsiäissunnuntaina.Jake Nyman, Jukka Lindfors ja Pekka Gronow (toim.): Suomi soi 3: ääniaalloilta parrasvaloihin, s. 40. Helsinki: Tammi, 2004. Nurmio kertoo, että laulu aiheutti hänelle myös välirikon joidenkin sukulaisten kanssa, jotka olivat Pohjois-Pohjanmaan ja Pohjois-Savon körttejä. == Lähteet == Luokka:Virret
Rakkautta vain?

Rakkautta vain? on elokuussa 2007 ilmestynyt Yön single, jonka nimikappale on samassa kuussa julkaistulta albumilta Valtakunta. Sen toinen kappale Tuuli viilenee ei ole mukana albumilla. Single nousi Suomen viralliselle listalle viiden viikon ajaksi ja oli korkeimmillaan sijalla 2.Yö: Rakkautta vain? Musiikkituottajat. Viitattu 15.5.2015. == Muusikot == ;Yö *Olli Lindholm – laulu *Daffy Terävä – kitara, syntetisaattori *Jukka Lewis – basso *Ari Toikka – rummut *Mikko Kangasjärvi – kosketinsoittimet ;Vierailijat *Jari Latomaa – kosketinsoittimet, lyömäsoittimet, taustalaulu *Antti Mäkinen – lyömäsoittimet (2) *Masa Orpana – saksofoni (2) *Anne Korhonen – alttoviulu (1) *Nina Kulhia – viulu (1) *Taavi Nachitgall – alttoviulu (1) *Liina Nuora-Loijas – viulu (1) *Henrik Perelló – viulu (1) *István Szalay – viulu (1) == Kappaleet == # # == Lähteet == *Yö: Rakkautta vain? Finnmusic. ===Viitteet=== Luokka:Yön kappaleet Luokka:Vuoden 2007 kappaleet
Dolwyddelanin linna

Dolwyddelanin linna on walesilainen linna, jonka on rakennuttanut Llywelyn ap Iorwerth 1200-luvulla. Hän rakennutti myös ympärysmuurin. Edvard I:n joukot valtasivat linnan walesilaisilta vuonna 1283 ja se pidettiin miehitettynä vuoteen 1290. Paroni Willoughby de Eresby aloitti kunnostustyöt vuonna 1848. Linnan omistaa nykyään Walesin hallituksen kulttuuriperintöä hoitava Cadw. Tiedosto:Dolwyddelan Castle (7832).jpg Tiedosto:Dolwyddelan Castle - geograph.org.uk - 1413661.jpg Tiedosto:Dolwyddelan Castle - geograph.org.uk - 240584.jpg == Lähteet == == Aiheesta muualla == *Dolwyddelan Castle *Castles, Forts and Battles *Castlefacts: Dolwyddelan Castle *Dolwyddelan Castle, Wales: A Sentinel Standing Over Snowdonia Luokka:Conwyn (county borough) rakennukset ja rakennelmat Luokka:Walesin linnat Luokka:Grade I -luokan rakennukset Walesissa
Cape Canaveral AFS LC-1 & LC-2

Cape Canaveral Air Force Station Launch Complex 1 ja 2 (LC-1 ja LC-2) on entinen kahdesta alustasta koostuva rakettien laukaisukompleksi Cape Canaveralin lentotukikohdassa Floridassa. Kompleksin alustoja käytettiin Snark- ja Matador-laukaisuihin. ==Historia== LC-1:n ja LC-2:n rakentamissopimus tehtiin urakoitsijan kanssa lokakuussa 1951, ja rakennustyöt käynnistyivät kahden alustan muodostama kokonaisuus valmistui noin vuotta myöhemmin marraskuussa 1952. Kompleksia käytettiin Snark- ja Matador-ohjusten koelaukaisuihin aina vuoteen 1960 saakka. Tämän jälkeen sen alustat palvelivat Mercury-ohjelman helikopterikenttänä, ja myöhemmin 1983–1989 kompelksia hyödynnettiin Tethered Aerostat Radar System -ohjelmassa. ==Katso myös== *Luettelo Cape Canaveralin ja Merritt Islandin laukaisualustoista == Lähteet == LC-01, LC-02
Cape Canaveral AFS LC-19

Cape Canaveral Air Force Station Launch Complex 19 (LC-19) on entinen kahdesta alustasta koostuva rakettien laukaisukompleksi Cape Canaveralin avaruustukikohdassa Floridassa. Kompleksin alustaa käytettiin vuosina 1959–1966. ==Historia== LC-19 -alustan rakentamissopimus tehtiin huhtikuussa 1956, ja rakennustyöt alkoivat hieman alle vuotta myöhemmin huhtikuussa 1957. Alusta valmistui heinäkuussa 1958, ja ensimmäinen Titan I -laukaisu tehtiin siltä elokuussa 1959. Alustalta laukaistiin kaikkiaan 15 Titan I -rakettia vuosina 1959–1962, jonka jälkeen se muutettiin Gemini-ohjelman Titan II -laukaisuihin soveltuvaksi vuosina 1962–1963. Muutostöiden valmistuttua alustalta laukaistiin ensimmäinen ja toinen miehittämätön Gemini-lento Titan II-raketilla (GT-1 ja GT-2). Ensimmäinen miehitetty Gemini-lento tehtiin maaliskuussa 1965 (GT-3). LC-19 -alstalta laukaistiin kaikkiaan kaksi miehittämätöntä ja kymmenen miehitettyä Gemini-lentoa huhtikuusta 1964 marraskuuhun 1966. Gemini-ohjelman päätyttyä alusta poistettiin käytöstä. Sen laukaisutorni purettiin toukokuussa 1977. Alustan White Roomiksi kutsuttu astronauttien valmistautumistila entisöitiin syyskuussa 2003 osaksi Air Force Space and Missile Museum -museota. Loput alustan ja lauksaisutornin jäänteet purettiin vuosina 2012–2013. ==Kuvia== Image:Complex19.jpg|Kompleksi 19:ää kuvaava piirros Image:Complex19block.jpg|Kompleksi 19:n betonibunkkeria kuvaava piirros ==Katso myös== *Luettelo Cape Canaveralin ja Merritt Islandin laukaisualustoista == Lähteet == LC-19
Jorma (albumi)

Jorma on amerikansuomalaisen Jorma Kaukosen toinen studioalbumi. Se julkaistiin 22. lokakuuta 1979 levymerkillä RCA Records. Albumi äänitettiin Filmweis/Heider-studiossa San Franciscossa vuonna 1979. == Kappaleet == Kaikki kappaleet säveltänyt Jorma Kaukonen, ellei toisin mainittu. === A-puoli === # # # # === B-puoli === # * # # # # == Aiheesta muualla == * Jorma Discogs.com-sivustolla Luokka:Vuoden 1979 albumit Luokka:Yhdysvaltalaiset folk rock -albumit
Jorma (täsmennyssivu)

Jorma viittaa seuraaviin: * Jorma, miehen etunimi * Jorma, väkevä viini * Jorma, Jorma Kaukosen albumi * DJ Jorma, suomalainen muusikko * Jorma, sukunimi: ** Arvo Jorma (1893–1973), suomalainen näyttelijä ja laulaja ** Bruno Jorma (1882–1956), suomalainen oopperalaulaja ja näyttelijä ** Hilja Jorma (1885–1972), suomalainen näyttelijä * Jorma, pieni järvi Kuopiossa
Hypobromihapoke

Hypobromihapoke (HBrO) on yksi bromin happihapoista. Se on hyvin heikko happo ja suhteellisen pysymätön. Yhdistettä voidaan käyttää hapettimena, valkaisuaineena ja desinfiointiaineena. ==Ominaisuudet== Hypobromihapoketta on liian epästabiili, jotta se tunnettaisiin puhtaana. Se tunnetaankin ainoastaan vesiliuoksena, jotka nekin hajoavat helposti valon vaikutuksesta. Hypobromihapoke on hyvin heikko happo ja sen happovakion arvo on huoneenlämpötilassa 1,6·10-9. Hypobromihapoke on vahva hapetin, mutta hapettimena hypokloorihapoketta heikompi.R. Frim & S. D. Ukeles: Bromine, Inorganic Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 16.5.2015David Yoffe, Ron, Frim, Shmuel D. Ukeles, Michael J. Dagani, Henry J. Barda, Theodore J. Benya & David C. Sanders: Bromine Compounds, Ullmann’s Encyclopedia of Industrial Chemistry, John Wiley & Sons, New York, 2013. Viitattu 16.5.2015 ==Valmistus ja käyttö== Hypobromihapoketta voidaan valmistaa johtamalla bromia elohopeaoksidin vesisuspensioon tai hopeanitraatin vesiliuokseen. Bromi disproportioituu bromidi- ja hypobromiitti-ioneiksi ja elohopea(II)bromidi tai hopeabromidi saostuu veteen liukenemattomana. Liuosta voidaan väkevöidä tislaamalla alipaineessa. Toinen tapa valmistaa väkevämpiä hypobromihapokeliuoksia on suorittaa reaktio elohopeaoksidin kanssa käyttäen liuottimena trikloorifluorimetaania, jolloin muodostuu bromimonoksidia, joka erotetaan ja hydrolysoidaan hypobromihapokkeeksi. :2 Br2 \+ HgO + H2O → 2 HBrO + HgBr2 :Br2 \+ AgNO3 \+ H2O → HBrO + AgBr +HNO3 Hypobromihapokkeen vesiliuosta käytetään voimakkaana bakteereja tappavana desinfiointiaineena ja vesien puhdistukseen. Yhdiste reagoi alkeenien kanssa muodostaen bromialkoholeja. ==Lähteet== Luokka:Bromiyhdisteet Luokka:Epäorgaaniset hapot
Valentine Bialas

Valentine Bialas (10. tammikuuta 1903, Boston, Massachusetts – 9. maaliskuuta 1965, Utica, New York) oli amerikkalainen pikaluistelija, joka osallistui kolmiin olympialaisiin eli 1924-1932. Vuoden 1924 kisoissa Ranskan Chamonixissa Bialas oli erityisesti pitempien matkojen luistelija. Hän sijoittui kisojen 5 000 metrillä kuudenneksi ja 10 000 metrillä kahdeksanneksi. Neljä vuotta myöhemmin St. Moritzin talviolympialaisissa 1928 hän luisteli kaikki matkat: 500 metrin 17., 1 500 metrillä kuudes, 5 000 metrillä myös kuudes. Kisojen 10 000 metrin luistelukilpailu jouduttiin sääolojen vuoksi keskeyttämään; näin Bialasin alkupään pareissa luistelema tulos jouduttiin hylkäämään. Kotikisoissa 1932 Lake Placidissa Bialas saavutti yhteislähtönä luistellulla 10 000 metrin viidennen sijan. Bialas valittiin myös vuoden 1936 Garmisch-Partenkirchenin kisoihin, mutta autokolarissa saadut vammat estivät vielä neljänsiin kisoihin osallistumisen. Hän menetti kolarissa toisen jalkansa. Tunnustuksena pikaluistelu-urastaan Bialas valittiin Yhdysvaltain pikaluistelun Hall of Fameiin toukokuussa 1963. Uransa jälkeisellä asuinseudullaan nimettiin paikallinen Utican hiihtokeskus hänen mukaansa the Val Bialas Ski Center:ksi. ==Lähteet== * Bialas sports- reference.com - tietokannassa Luokka:Yhdysvaltalaiset pikaluistelijat Luokka:Vuonna 1903 syntyneet Luokka:Vuonna 1965 kuolleet
Kosmoceratops

Kosmoceratops richardsoni (nimen merkitys: ”koristeellinen sarvinaama”) on sukupuuttoon kuollut sarvinaamainen kasvinsyöjädinosaurus. Se eli myöhäisellä liitukaudella Laramidian mantereella, nykyisen Utahin alueella. Sen fossiilit löydettiin vuonna 2010 ja sen nimesi Scott D. Sampson. Sen tunnistaa muista dinosauruksista koristeellisen kallon perusteella. == Kuvaus == Kosmoceratopsin kallo on koristeellisin tunnettu dinosauruksen kallo. Silmien yläpuolella olevat sarvet olivat todella pitkät ja samalla myös tappavan terävät. Ne kaartuvat sivusuuntaan kallosta. Kosmoceratopsilla oli suhteessa muista ceratopseista lyhyin kaulus; se oli noin kaksi kertaa niin pitkä kuin se oli leveä. == Lähteet == Luokka:Ceratopsidae
Luettelo Suomen diplomaattisista edustajista kansainvälisissä järjestöissä

Tämä on luettelo Suomen diplomaattisista edustajista kansainvälisissä järjestöissä. Luettelossa ovat mukana kaikki historialliset edustajat järjestöittäin. ==Järjestöt== ===Euroopan turvallisuus- ja yhteistyöjärjestö (Etyj) (Wien)=== Edustustopäällikkö Vuodet Markku Reimaa 1986–1989 Pertti Torstila 1989–1992 René Nyberg 1992–1995 Pekka Ojanen 1995–1998 Pekka Kujasalo 1998–2002 Aleksi Härkönen 2002–2007 Antti Turunen 2007–2010 Timo Kantola 2010–2013 Katja Pehrman 2013–2017 Katja Pehrman 2013–2017 Päivi Laivola de Rosière 2017–2021 Vesa Häkkinen 2021– ===Yhdistyneet kansakunnat (YK) (päämaja)=== suurlähettiläs vuodet G. A. Gripenberg 1956–1958 Ralph Enckell 1959–1965 Max Jakobson 1965–1972 Aarno Karhilo 1972–1977 Ilkka Pastinen 1977–1983 Keijo Korhonen 1983–1988 Klaus Törnudd 1988–1991 Wilhelm Breitenstein 1991–1998 Marjatta Rasi 1998–2005 Kirsti Lintonen 2005–2009 Jarmo Viinanen 2009–2014 Kai Sauer 2014–2019 Jukka Salovaara 2019–2022 Elina Kalkku 2022– ===Suomen pysyvä edustusto Genevessä=== suurlähettiläs vuodet Rafael Erich 1926–1927 Rudolf Holsti 1927–1940 Viljo Ahokas 1949–1952 Leo Tuominen 1950–1952 Olli Vallila 1952–1954 Paavo Pulkkinen 1954–1955 Torsten Tikanvaara 1955–1959 Kaarlo Mäkelä 1959–1961 Olli Kaila 1961–1962 Reino Honkaranta 1962v1965 Pentti Talvitie 1965–1970 Klaus Sahlgren 1970–1975 Paavo Kaarlehto 1975–1981 Paavo Rantanen 1981–1986 Olli Mennander 1986–1990 Antti Hynninen 1990–1995 Björn Ekblom 1995–1998 Pekka Huhtaniemi 1998–2003 Markku Reimaa 1997–2005 Vesa Himanen 2003–2008 Hannu Himanen 2008–2012 Päivi Kairamo 2012–2016 Terhi Hakala 2016–2020 Kirsti Kauppi 2020–2023 Heidi Schroderus-Fox 2023– ===Taloudellisen yhteistyön ja kehityksen järjestö (OECD)=== *Pariisissa Edustustopäällikkö Vuodet Richard Seppälä 1968–1969 Ralph Enckell 1969–1976 Paul Gustafsson 1976–1977 Pekka Malinen 1978–1983 Wilhelm Breitenstein 1983–1991 Pasi Rutanen 1991–1997 Ilkka Ristimäki 1997–2000 Jorma Julin 2000–2005 Pertti Majanen 2005–2009 Antti Kuosmanen 2009–2013 Okko-Pekka Salmimies 2013–2019 Tuomas Tapio 2019–2022 Pasi-Heikki Vaaranmaa 20.2.2023– ===Kemiallisten aseiden kieltojärjestö (OPCW)=== *Haagissa EdustajaUlkoasiainhallinnon matrikkeli 2, s. 343–344. Vuodet Erkki Mäentakanen 1997–1999 Pertti Harvola 1998–2001 Pekka Säilä 2001–2005 Mikko Jokela 2005–2009 Klaus Korhonen 2009–2013 Liisa Talonpoika 2013– Ilkka-Pekka Similä 1.9.2022– ==Katso myös== *Luettelo Suomen diplomaattisista edustustoista ==Lähteet== Luokka:Luettelot Suomen diplomaattisista edustajista
HMS Hugin (1884)

HMS Hugin (runkonumerot 1 ja V15) oli Ruotsin laivaston vuonna 1884 vesillelaskettu 1. luokan torpedovene ja samalla ensimmäinen laivaston varsinainen torpedovene. Se oli esikuvana Ruotsissa valmistetuille aluksille. == Valmistus == Alus tilattiin John I. Thornycroft and Companyltä. Alus laskettiin vesille 30. toukokuuta 1884 ja liitettiin laivastoon viikkoa myöhemmin 4. kesäkuuta.Hofsten, Gustaf von & Waernberg, Jan s. 214 == Palvelus == Alus matkasi Britteinsaarilta Ruotsiin omin konein, vaikka se oli varustettu kolmella mastolla ja apupurjein. Aluksen höyrykattilat oli asennettu rinnakkain, joten sen savuhormitkin olivat rinnakkain. Torpedoputket oli sijoitettu rinnakkain vesirajaan. Aluksen toimintasäde oli merkittävästi parempi kuin aiempien torpedoalusten. Vuonna 1887 alus nimettiin Minbåt N:o 1:ksi ja modernisoitiin vuonna 1899, jolloin sen torpedoputket vaihdettiin 38 cm M/89:n putkiin. Samalla miehistö kasvoi viiteentoista. Alus luokiteltiin vuonna 1906 2. luokan torpedoveneeksi, mutta se säilytti numeronsa. Vuonna 1915 alus luokiteltiin jälleen yhteysveneeksi numerolla V15 ja varustettiin miinanraivauskalustolla. Alus poistettiin palveluksesta vuonna 1923, minkä jälkeen aluksen kohtalo on tuntematon. == Lähteet == * === Viitteet === Luokka:Ruotsin merivoimien torpedoveneet Luokka:Thornycroftin valmistamat alukset
Itävallan Grand Prix 2015

Itävallan Grand Prix 2015 oli Formula 1 -sarjan kahdeksas osakilpailu kaudella , joka ajettiin 21. kesäkuuta 2015 Red Bull Ringillä Itävallassa. == Kilpailu == Paalupaikalta starttasi Lewis Hamilton, toisesta ruudusta Nico Rosberg. Startissa Rosberg onnistui tallikaveriaan paremmin ja nousi kilpailun kärkeen - Hamilton valitteli kytkinongelmia. Toisen mutkan kiihdytyksessä Kimi Räikkönen ja Fernando Alonso osuivat toisiinsa, ja päätyivät päällekkäin ratakaiteisiin. Kolarissa ei loukkaantunut kukaan, eikä siitä jaettu rangaistuksia. Turva-auto tuli radalle heti ensimmäisellä kierroksella. Turva- auton perässä Manorin Will Stevens keskeytti öljyvuodon seurauksena. Turva- auto poistui radalta kierroksella 6. Jenson Button keskeytti sähkövikaan kierroksella 9. Kilpailun joutuivat lisäksi keskeyttämään Carlos Sainz Jr. sekä Romain Grosjean. Valtteri Bottas taisteli itsensä kilpailussa hetkellisesti viidenneksi, mutta hidas varikkopysähdys pudotti hänet kuudenneksi. Bottas kuitenkin ohitti viidentenä ajaneen Nico Hülkenbergin. Kierroksella 35 Hamilton pysähtyi sijalta kaksi. Varikon ulostulossa Hamilton ylitti valkoisen varikkoviivan, ja sai viiden sekunnin aikasakon tapahtuneesta. Kolmantena ajanut Sebastian Vettel pysähtyi kierroksella 35. Varikkopysähdys kesti noin 13 sekuntia, koska oikean takapyörän kiinnityksessä oli ongelmia ja Vettel putosi neljänneksi, Felipe Massan taakse. Kilpailun voittoon ajoi Nico Rosberg ja toiseksi ajoi Lewis Hamilton, rangaistuksestaan huolimatta. Felipe Massa ajoi kolmanneksi saavuttaen kauden ensimmäisen palkintokorokesijansa. Vettel ajoi neljänneksi ja Bottas viidenneksi. ===Tulokset=== Sija Kuljettaja Talli Aika/Keskeytys Kierrokset Lähtöruutu Pisteet 1 Nico Rosberg Mercedes 1:30.16,930 71 2 25 2 Lewis Hamilton Mercedes +8,800 71 1 18 3 Felipe Massa Williams-Mercedes +17,573 71 4 15 4 Sebastian Vettel Ferrari +18,181 71 3 12 5 Valtteri Bottas Williams-Mercedes +53,604 71 6 10 6 Nico Hülkenberg Force India-Mercedes +1.04,075 71 5 8 7 Pastor Maldonado Lotus-Mercedes +1 Kierros 70 10 6 8 Max Verstappen Toro Rosso- Renault +1 Kierros 70 7 4 9 Sergio Pérez Force India-Mercedes +1 Kierros 70 13 2 10 Daniel Ricciardo Red Bull-Renault +1 Kierros 70 18 1 11 Felipe Nasr Sauber-Ferrari +1 Kierros 70 8 12 Daniil Kvjat Red Bull-Renault +1 Kierros 70 15 13 Marcus Ericsson Sauber-Ferrari +2 Kierrosta 69 11 14 Roberto Merhi Manor-Ferrari +3 Kierrosta 68 16 Kesk. Romain Grosjean Lotus-Mercedes Vaihdelaatikko 34 9 Kesk. Carlos Sainz Jr. Toro Rosso-Renault Sähköt 34 12 Kesk. Jenson Button McLaren-Honda Sähköt 7 20 Kesk. Will Stevens Manor-Ferrari Öljyvuoto 1 17 Kesk. Kimi Räikkönen Ferrari Kolari (Alonso) 0 14 Kesk. Fernando Alonso McLaren-Honda Kolari (Räikkönen) 0 19 == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Lewis Hamilton 169 2 Nico Rosberg 159 3 Sebastian Vettel 120 4 Kimi Räikkönen 72 5 Valtteri Bottas 67 ;Valmistajien pisteet Sijoitus Valmistaja Pisteet 1 Mercedes 328 2 Ferrari 192 3 Williams 129 4 Red Bull Racing 55 5 Force India 31 * Huom!: Vain viiden parhaan sijoitukset sisällytetty. == Lähteet == 2015 Luokka:Osakilpailut Formula 1 -kaudella 2015
Tommy Oar

Thomas Michael ”Tommy” Oar (s. 10. joulukuuta 1991 Southport, Queensland) on australialainen jalkapalloilija, joka edustaa Eredivisiessä pelaavaa FC Utrechtia. Vasenjalkainen Oar on pelipaikaltaan vasen laitahyökkääjä.http://www.transfermarkt.co.uk/tommy- oar/profil/spieler/80708#subnavi Hän kuuluu myös Australian jalkapallomaajoukkueeseen. == Ura == === Seurajoukkueura === Oar aloitti ammattilaisuransa A-Leaguen Brisbane Roarissa, jota hän edusti vuodet 2008–2010 pelaten 26 ottelua, joissa hän onnistui maalinteossa kahdesti. Heinäkuussa 2010 Oar siirtyi Alankomaiden Eredivisien FC Utrechtiin. Hän debytoi seuran paidassa saman vuoden elokuussa NAC Bredaa vastaan.http://www.transfermarkt.co.uk/tommy- oar/leistungsdatenverein/spieler/80708 Kaudella 2010–2011 Oar pelasi myös tähänastisen uransa ainoan ottelun Eurooppa-liigassa. Avausmaalinsa Eredivisiessä Oar teki elokuussa 2011 Roda JC:n verkkoon. === Maajoukkueura === Oar pelasi vuosina 2008–2011 33 ottelua Australian alle 20-vuotiaiden maajoukkueessa. Hän oli mukana muun muassa vuosien 2009 ja 2011 MM- kilpailuissa, joista jälkimmäisessä hän teki kaksi maalia, muun muassa vapaapotkun 30 metristä Ecuadoria vastaan.http://www.fifa.com/worldfootball/statisticsandrecords/players/player=306424/index.html Tuo maali valittiin myös turnauksen hienoimmaksi maaliksi. Australian jalkapallomaajoukkueessa Oar debytoi maaliskuussa 2010 ystävyysottelussa Indonesiaa vastaan.http://www.national-football- teams.com/player/36446/Tommy_Oar.html Avausmaalinsa maajoukkueessa hän teki kesäkuussa 2013 MM-karsintaottelussa Japanin verkkoon. Oar kuului Australian joukkueeseen myös itse vuoden 2014 MM-kilpailuissa, joissa hän pelasi Australian kaikissa kolmessa ottelussa. Oar oli mukana myös voittamassa Aasian mestaruutta alkuvuodesta 2015. == Lähteet == Luokka:Australialaiset jalkapalloilijat Luokka:Vuonna 1991 syntyneet Luokka:Elävät henkilöt
Timo Horn

Timo Horn (s. 12. toukokuuta 1993 Köln) on saksalainen jalkapallomaalivahti, joka edustaa Bundesliigassa pelaavaa VfL Bochum 1848a. Horn on vasenjalkainen.http://www.transfermarkt.co.uk/timo-horn/profil/spieler/84938 == Ura == === Seurajoukkueura === Horn on 1. FC Kölnin kasvatti. Hän pelasi seuran kakkosjoukkueessa 29 ottelua Regionalligassa vuosina 2010–2012. Debyytti seuran ykkösjoukkueen paidassa 2. Bundesliigassa tapahtui elokuussa 2012 Eintracht Braunschweigiä vastaan.http://www.transfermarkt.co.uk/timo- horn/leistungsdatenverein/spieler/84938 Horn pelasi kausien 2012–2013 ja 2013–2014 aikana 2. Bundesliigassa yhteensä 65 ottelua. Kaudeksi 2014–2015 Köln nousi Bundesliigaan. Horn teki pääsarjadebyyttinsä elokuussa 2014 Hamburger SV:tä vastaan ja pelasi kaudella 2014–2015 yhtä vaille jokaisessa ottelussa. Myös kaudella 2015–2016 Horn pelasi 33 ottelussa.http://us.soccerway.com/players/timo-horn/141582/ Horn pystyi nivelkierukkavamman vuoksi pelaamaan vain 20 bundesliigaottelua kaudella 2016–2017. Seuraavalla kaudella hän pelasi täydet minuutit Kölnin jokaisessa liigaottelussa, mutta seura putosi toiselle sarjatasolle. Siellä hän pelasi kaudella 2018–2019 yhtä vaille kaikki ottelut Kölnin palatessa saman tien Bundesliigaan. Hän pelasi kaudella 2019–2020 seuran kaikki 34 bundesliigaottelua. Horn on pelannut Kölnissä yhteensä 154 bundesliigaottelua, joissa hän on päästänyt 241 maalia ja pitänyt vastustajan maaleitta 38 ottelussa. 2. Bundesliigassa hän on pelaamissaan 98 ottelussa päästänyt 97 maalia ja pelannut 36 nollapeliä. Eurooppa-liigan kuudessa ottelussa hän on päästänyt kahdeksan maalia ja pitänyt kerran maalinsa koskemattomana. Elokuussa 2024 Horn siirtyi kaksivuotisella sopimuksella VfL Bochum 1848iin. https://www.vfl-bochum.de/de/news/2024/august/1/timo-horn-verstarkt-vfl- torwartteam === Maajoukkueura === Horn on edustanut Saksaa kaikissa nuorten maajoukkueissa alle 15-vuotiaista alle 21-vuotiaisiin. Alle 21-vuotiaiden maajoukkueessa hän pelasi vuosina 2013–2014 neljä ottelua. Hän kuului Saksan joukkueeseen ikäluokan EM-kilpailuissa 2015, muttei päässyt pelaamaan. Hän pelasi kaikki kuusi ottelua Saksan saavuttaessa olympiahopeaa Rio de Janeirossa 2016.http://www.transfermarkt.co.uk/timo- horn/nationalmannschaft/spieler/84938 == Lähteet == == Aiheesta muualla == Luokka:Saksalaiset jalkapallomaalivahdit Luokka:Saksalaiset olympiamitalistit Luokka:Vuonna 1993 syntyneet Luokka:Elävät henkilöt